CELEX: 62021CN0700
Language: sl
Date: 2021-11-22 00:00:00
Title: Zadeva C-700/21: Predlog za sprejetje predhodne odločbe, ki ga je vložilo Corte costituzionale (Italija) 22. novembra 2021 – O.G.

14.2.2022   
            
            
               SL
            
            
               Uradni list Evropske unije
            
            
               C 73/14
            
         
      Predlog za sprejetje predhodne odločbe, ki ga je vložilo Corte costituzionale (Italija) 22. novembra 2021 – O.G.
      (Zadeva C-700/21)
      (2022/C 73/19)
      Jezik postopka: italijanščina
      
         Predložitveno sodišče
      
      Corte costituzionale
      
         Stranka v postopku v glavni stvari
      
      O.G.
      
         Vprašanji za predhodno odločanje
      
      
                  a)
               
               
                  Ali člen 4(6) Okvirnega sklepa Sveta 2002/584/PNZ z dne 13. junija 2002 o evropskem nalogu za prijetje in postopkih predaje med državami članicami (1) v povezavi s členom 1(3) tega okvirnega sklepa in členom 7 Listine Evropske unije o temeljnih pravicah nasprotuje ureditvi, kot je italijanska zakonodaja, ki v okviru postopka evropskega naloga za prijetje za izvršitev kazni ali ukrepa odvzema prostosti izvršitvenim pravosodnim organom absolutno in samodejno prepoveduje zavrnitev predaje državljanov tretjih držav, ki se nahajajo ali prebivajo na njenem ozemlju, ne glede na vezi, ki jih imajo s tem ozemljem?
               
            
                  b)
               
               
                  Če je odgovor na prvo vprašanje pritrdilen, na podlagi katerih meril in predpostavk je treba take vezi šteti za tako pomembne, da mora izvršitveni pravosodni organ zavrniti predajo?
               
            
         (1)  UL 2002, L 190, str. 1.